stanford-oval/wikipedia huggingface dataset:
Grip It! On That Other Level

| Grip It! On That Other Level Geto Boys |
| --- | --- | --- |

Studioalbumin tiedot
 Äänitetty : 1988-1989
 Julkaistu: 12. maaliskuuta 1989
 Tuottaja(t): DJ Ready Red Doug King James Smith John Bido Johnny C
 Tyylilaji: Gangsta rap
 Kesto: 54.03
 Levy-yhtiö: Rap-A-Lot Records
Muut kannet

Geto Boysin muut julkaisut
| Making Trouble 1988 | Grip It! On That Other Level 1989 | The Geto Boys 1990 |
Grip It! On That Other Level on rap-yhtye Geto Boysin toinen studio albumi, joka julkaistiin vuonna 1989. Ensimmäisen abumin Making Trouble heikon menestyksen vuoksi Rap-A-Lot Records vaihtoi Sire Jukeboxin ja Prince Johnny D:n Scarfaceen ja Willie D:hen. Bushwick Bill ja DJ Ready Red saivat jäädä yhtyeeseen. Albumi herätti paljon keskustelua, koska albumin kappaleet sisälsivät paljon väkivaltaisia ja naisvihaa olevaa sanoitusta.
Kappale ”Do it Like a G.O.” julkaistiin myös Willie D:n Controversy albumilla, mutta erosi Grip It! On That Other Level albumin kappaleena siten, että Prince Johnny D ja Sire Jukebox olivat mukana kappaleessa eikä Bushwick Bill ja Scarface.
Vuonna 1998 albumi valittiin The Sourcen 100 Best Rap Albums-listalle.
Kappaleluettelo

| 0 | 1 | 2 |
| --- | --- | --- |

| # | Kappale | Aika |
| 1. | "Do it Like a G.O." | 4:33 |
| 2. | "Gangsta of Love" | 5:39 |
| 3. | "Talkin' Loud Ain't Saying Nothin'" | 5:05 |
| 4. | "Read These Nikes" | 3:39 |
| 5. | "Size Ain't Shit" | 3:39 |
| 6. | "Seek & Destroy" | 3:28 |
| 7. | "No Sellout" | 4:37 |
| 8. | "Let a Ho Be a Ho" | 4:33 |
| 9. | "Scarface" | 5:05 |
| 10. | "Life in the Fast Lane" | 3:15 |
| 11. | "Trigga-Happy Nigga" | 4:46 |
| 12. | "Mind of a Lunatic" | 5:26 |
Sijoitukset

| Lista (1989) | Sijoitus |
| --- | --- |
Billboard 200: 166.
Top R&B/Hip Hop Albums: 19.
Half the World Is Watching Me

| Half the World Is Watching Me Mew |
| --- | --- | --- |

Studioalbumin tiedot
 Julkaistu: 2000
 Tuottaja(t): Mew
 Tyylilaji: alternative rock, indie rock, taiderock, shoegazing, psychedelic pop
 Kesto: 43.39
 Levy-yhtiö: Evil Office
Mew'n muut julkaisut
| A Triumph for Man 1997 | Half the World Is Watching Me 2000 | Frengers 2003 |
Half the World Is Watching Me on Mew-yhtyeen toinen albumi. Sen kappaleita äänitettiin uudelleen Frengers-albumiin.
Kappaleet

Ending – 2.01
Am I Wry? No – 4.43
Mica – 2.58
Saliva – 4.08
King Christian – 4.25
Her Voice Is Beyond Her Years – 4.22
156 – 4.48
Symmetry – 5.18
Comforting Sounds – 8.46
Kappaleet > Toisen uusintapainoksen bonuskappaleet

She Came Home for Christmas – 4.01
I Should Have Been a Tsin-Tsi (For You) – 2.01
Aiheesta muualla

Half the World Is Watching Me discogs.com -sivustolla
Hapoel Hadera FC

Hapoel Hadera–Giv'at Olga "Shulem Schwarz" Football Club (hepr. ‏מועדון כדורגל הפועל חדרה–גבעת אולגה שולם שוורץ‎‎) on jalkapalloseura Haderan kaupungista. Seura pelasi kaudella 2018–19 Israelin pääsarjassa Ligat ha’Alissa. Seura on perustettu 1930-luvulla, mutta se lakkautettiin Israelin itsenäisyyssodan aikana. Toimintaa jatkettiin sodan päätyttyä vuonna 1949. Vuonna 2006 Haderan jalkapalloseurat yhdistyivät yhdeksi seuraksi, jonka nimeksi tuli Hapoel Ironi Eran Hadera. Vuonna 2015 FC Givat Olga yhdistyi Hapoel Haderaan.
Uskonnollinen yhdyskunta

Uskonnollinen yhdyskunta on Suomen uskonnonvapauslain mukaan joko:
rekisteröity uskonnollinen yhdyskunta,
Suomen evankelis-luterilainen kirkko tai
Suomen ortodoksinen kirkko.
Rekisteröity uskonnollinen yhdyskunta (lyh. uy) on erillinen yksityisoikeudellinen yhteisömuoto. Se muistuttaa rekisteröityä yhdistystä.
Kaikki uskonnolliset ryhmät eivät ole uskonnollisia yhdyskuntia. Uskonnollinen ryhmä voi harjoittaa toimintaansa myös aatteellisena yhdistyksenä, joko rekisteröityneenä tai rekisteröimättömänä. Ryhmän taustalla voi olla myös säätiö kuten Pelastusarmeijalla.
Uskonnollisista yhdyskunnista on säädetty uskonnonvapauslaissa. Osa uskonnonvapauslain pykälistä koskee kaikkia uskonnollisia yhdyskuntia, osa ainoastaan rekisteröityjä uskonnollisia yhdyskuntia. Suomen evankelisluterilaista kirkkoa ja Suomen ortodoksista kirkkoa koskevat myös kirkkolainsäädäntö ja laki ortodoksisesta kirkosta.
Rekisteröity uskonnollinen yhdyskunta on yksityisoikeudellinen yhteisö. Evankelis-luterilaisella ja ortodoksisella kirkolla on erityinen julkisoikeudellinen asema.
Rekisteröity uskonnollinen yhdyskunta

Rekisteröidyistä uskonnollisista yhdyskunnista on säädetty uskonnonvapauslaissa. Niihin sovelletaan myös tiettyjä yhdistyslain säädöksiä.
Uskonnonvapauslaissa on säännökset yhdyskunnan perustamisesta, rekisteröinnistä ja yhdyskuntajärjestyksestä.
Yhdyskuntia on saanut perustaa vapaasti vuodesta 1923 alkaen. Tätä ennen vuodesta 1889 alkaen sai perustaa vain sellaisia kristittyjä uskontokuntia, jotka "seisovat muun protestanttisen kuin evankelis-lutherilaisen uskonopin kannalla".
Yhdyskunnat ja jäsenyys

Uskonnollisia yhdyskuntia on virallisesti lähes 150. Käytännössä kuitenkin esimerkiksi suomenkieliset baptistit ja ruotsinkieliset baptistit ovat muodollisesti omia yhteisöjään, ja Turun ja Helsingin juutalaisseurakunnat virallisesti erillisiä; toisaalta muun muassa Jehovan todistajat on virallisesti yksi yhdyskunta, joka on sisäisesti jakautunut seurakuntiin. Suurimmat yhdyskunnat (evankelisluterilaista ja ortodoksista kirkkoa lukuun ottamatta) ovat Jehovan todistajat, Suomen vapaakirkko ja Katolinen kirkko Suomessa. Helluntailiike on toiminut yhdistyksinä, mutta pieni osa seurakunnista on liittynyt Helluntaikirkon yhteyteen. Jos tarpeeksi monet yhdistysseurakunnat siirtyvät yhdyskuntaan, tulee Suomen Helluntaikirkosta Suomen suurin yhdyskunta.
Uskonnollisen yhdyskunnan jäsenyys on väestötieto ja se merkitään väestötietojärjestelmään.
Vanhemmat voivat liittää alle 12-vuotiaan uskonnollisen yhdyskunnan jäseneksi. 12 vuotta täyttäneen liittäminen tai erottaminen vaatii myös hänen oman suostumuksensa. 15 vuotta täyttänyt taas voi itse erota tai liittyä vanhempien suostumuksella. Liittyminen tapahtuu ilmoittamalla ko. yhdyskunnalle, joka voi valita jäsenensä. Eroamisesta voi ilmoittaa kirjallisesti myös Digi- ja väestötietovirastolle tai Ahvenanmaan valtionvirastolle.
Rekisteröidyn uskonnollisen yhdyskunnan ja rekisteröidyn yhdistyksen eroja

Rekisteröidyn uskonnollisen yhdyskunnan ja rekisteröidyn yhdistyksen eroista osa seuraa suoraan uskonnonvapauslaista. Toisaalta erillinen oikeushenkilön muoto mahdollistaa muissa säädöksissä helpon erottelun, jonka ansiosta uskontokuntia voidaan yhdistyksiin nähden helposti syrjiä tai suosia.
Rekisteröidyn uskonnollisen yhdyskunnan jäseninä voi olla vain yksityishenkilöitä, kun yhdistys voi koostua esimerkiksi yhtiöistä. Yhdyskunnan hallinnon ei tarvitse olla kansanvaltainen: yhdistyksessä päätösvalta kuuluu lähtökohtaisesti jäsenille, kun taas yhdyskunnan päätösvallasta määrätään sen säännöissä. Yhdyskunnan hallitukseksi riittää yksi henkilö, kun yhdistyksessä tarvitaan kolme, eikä hallitusta tarvitse valita vaaleilla. Yhdyskunnan perustamiseen tarvitaan 20 henkeä, yhdistyksen perustamiseen 3.
Yhdyskunnilla on joitakin etuja yhdistyksiin nähden, muun muassa varainsiirtoveroa ei tarvitse yhdyskunnan maksaa. Yhdyskunnat voivat anoa vihkimisoikeutta, yhdistykset (esimerkiksi uskonnottomia katsomuksia edustavat Humanistiliitto ja Vapaa-ajattelijain liitto) eivät voi. Lisäksi uskonnollinen yhdyskunta pystyi hankkimaan viiniä ehtoolliskäyttöön verottomasti, kunnes vuonna 2018 voimaantullut uusi alkoholilaki poisti verovapauden.
Lakimuutoksia

Vuoden 2003 lainmuutos lähensi rekisteröityjä uskonnollisia yhdyskuntia yhdistyksiin. Se muun muassa poisti yhdyskunnilta rajoituksen omistaa ilman erillislupaa muuta kiinteistöä kuin kirkon, hautausmaan ja vastaavaa omaan toimintaan käytettyä tilaa. 1. elokuuta 2006 saakka kukaan ei saanut kuulua samaan aikaan kuin yhteen uskonnolliseen yhdyskuntaan. Samalla hetkellä astui voimaan myös kirjanpitovelvollisuus yhdyskunnille, samalla tavoin kuin yhdistyksillä oli jo aiemmin.[lähde? ]
Muutospyrkimyksiä

Kirkon ja valtion eron kannattajien mukaan valtion tulee olla uskontoihin nähden puolueeton. Muun muassa Vapaa-ajattelijain liiton mielestä kaksi kansankirkkoa, Suomen evankelis-luterilainen kirkko ja Suomen ortodoksinen kirkko, tulee muuttaa tavallisiksi yhdistyksiksi, jotka perivät jäsenmaksunsa kuten muutkin yhdistykset eivätkä kirkollisveron kautta. Kirkoilla ei tulisi olla julkisoikeudellista asemaa eikä mitään erioikeuksia. Lainsäädännössä ei liiton mukaan tarvita erillistä rekisteröidyn uskonnollisen yhdyskunnan käsitettä, vaan uskontokunnat voisivat järjestäytyä tavallisiksi yhdistyksiksi. Tämä parantaisi liiton mielestä uskonnonvapautta ja antaisi mahdollisuuden kuulua useisiin uskontokuntiin. Myös uuden uskontokunnan perustaminen helpottuisi.
Gurli (troolari)

Gurli oli helsinkiläinen yksityiseksi huvialukseksi muutettu troolari, joka upposi 9. tammikuuta 1965. Alus oli 16-metrinen tammipuinen tanskalaisvalmisteinen avomeritroolari. Se oli kuuden hengen miehistöineen matkalla kohti Kööpenhaminaa, jossa sen oli määrä mennä talvitelakalle ja jatkaa sieltä edelleen matkaa Kanariansaarille.
Onnettomuus

Alus oli lähtenyt Helsingin Pohjoisrannasta. Viimeinen ulkopuolisen havainto aluksesta oli, kun se läpäisi Stor Träskön ja Sommarön välisen salmen. Noin puolen tunnin kuluttua tästä Mäkiluodon linnakkeelta havaittiin useita hätäraketteja, mikä käynnisti hälytyksen. Etsimään lähti ensimmäisenä yhteysalus Purha (pursimies Pekka Kurki). Porkkalanselkää peitti jo paikoitellen vahva jääpeite, joka esti kevyempien alusten liikennöinnin. Vain jäänmurtokuntoinen yhteysalus ja myöhemmin merivartioston kelirikkovene saattoivat toimia noissa oloissa. Yksi aluksen kuudesta miehestä löytyi laivan varustukseen kuuluneesta jollasta pahoin paleltuneena mutta hengissä. Loput miehistä katosivat. Jostain syystä hätään joutuneet eivät käyttäneet alukseen samana syksynä asennettuja radiolaitteita.
Kadonnut alus löytyi kuukauden kuluttua. Se oli pystyssä kölinsä varassa paikassa, josta on 0,7 meripeninkulmaa Snöbådaniin, 1,5 meripeninkulmaa Storresköhön ja 0,7 meripeninkulmaa Mäkiluotoon. Laivaston sukeltajat laskeutuivat hylylle ja totesivat, että aluksen kyljet olivat leikkaantuneet auki.
Haverissa sai surmansa viisi miehistön jäsentä, joista ainoastaan kahden ruumiit löytyivät myöhemmin keväällä jäiden sulettua.
Myöhemmin Purha hinasi paikalle Valmetin uivan nosturin, joka nosti hylyn. Nosturin vaijereissa hylky matkasi Katajanokan telakalle, jossa se nostettiin maihin ja tutkittiin. Virallinen tutkimus osoitti, että Porkkalanselän ohut jääpeite oli leikannut aluksen kyljet auki.
Hapoel Haifa FC

Paikalliskamppailu Maccabi Haifaa vastaan vuodelta 2010
Hapoel Haifa Football Club on israelilainen jalkapalloseura Haifasta. Se on perustettu vuonna 1924. Nykyisin seura pelaa Israelin pääsarjassa, joka on nimeltään Ligat ha'Al.
Seura on voittanut yhden Israelin-mestaruuden (1998–1999) ja 3 Israelin cupia (62–63, 65–66 ja 73–74). Joukkue tunnetaan myös lempinimellä "Hait". Kotiottelunsa seura pelaa vuonna 1956 valmistuneella Kiryat Eliezer -stadionilla, jonka katsojakapasiteetti on 14 002.
Seuran päävihollinen on paikallisvastustaja, eurokentilläkin menestynyt Maccabi Haifa, joka pelaa myös samalla stadionilla.
Haisevinlampi

| Haisevinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°53′17″N, 27°18′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  Papinjoki 
Järvinumero:  14.932.1.028
Mittaustietoja
Pinnankorkeus:  115,3 m  
Pituus:  660 m  
Leveys:  180 m  
Rantaviiva:  1,598 km  
Pinta-ala:  8,593 ha  
Saaria:  ei saaria 
 fiHaisevinlampi 
Haisevinlampi  on Etelä-Savossa Mikkelissä  Roiton lähellä sijaitseva lampi.
Maantietoa

Lampi on 660 metriä pitkä, 180 metriä leveä, ja sen pinta-ala on 8,6 hehtaaria. Lammella ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 115,3 metriä mpy.
Hanja

Hanja (hangeul: 한자, hanja: 漢字), on koreankielinen nimitys kiinalaisille kirjoitusmerkeille. Nimeä käytetään kuitenkin erityisesti viittaamaan korean kielessä käytettäviin kiinalaista alkuperää oleviin merkkeihin.
Koreaa kirjoitettiin pääasiassa hanja-merkein aina 1900-luvun alkuun saakka, sen jälkeen hangeul on nopeasti korvannut niiden käytön. Pohjois-Koreassa hanja-merkkejä ei käytetä enää lainkaan. Etelä-Koreassakin niitä käytetään hyvin vähän, pääasiassa ihmisten nimissä, sillä nimet ovat monien mielestä hienomman näköisiä kiinalaisin merkein ja ne antavat vihiä sukunimen historiasta. Myös eteläkorealaisten henkilökortteihin on merkitty henkilön nimi kirjoitettuna hanja-merkein.. Etelä-Koreassakin on sanomalehtiä, jotka eivät käytä lainkaan hanja-merkkejä.
Aiheesta muualla

Kuvia tai muita tiedostoja aiheesta Hanja Wikimedia Commonsissa
Haisjärvi

| Haisjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°23′28″N, 24°34′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  ei laskuojaa 
Järvinumero:  35.716.1.027
Mittaustietoja
Pinnankorkeus:  147 m  
Rantaviiva:  0,527 km  
Pinta-ala:  1,269 ha  
Saaria:  1 
 fiHaisjärvi 
Haisjärvi  on Pirkanmaalla Pälkäneellä Laipanmaan metsäalueella sijaitseva järvi.
Maantietoa

Järven pinta-ala on 1,3 hehtaaria ja se on 200 metriä pitkä ja 150 metriä leveä. Se on muodostunut samalla tavalla kuin muutkin lähialueen pikkujärvet Ahvenainen, Musta-Sorsamo, Pikku-Sorsamo, Iso-Sorsamo, Kailajärvi, Pikku-Kaila, Masolammi ja Haisjärvi. Sitä ympäröivät lännessä multivuori, kaakossa Haisjärvenmäki ja koillisessa nimetön mäkialue. Mäkien keskelle jää suoalue, jossa järvi sijaitsee. Sen rantaviivan pituus on 550 metriä ja sen rannat ovat ojitettua suota. Järvellä on kartan mukaan yksi saari, joka silaitsee rannan tuntumassa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 147 metriä mpy. Järveen ei ole johdettu suon kuivatusojia, vaan ne kuljettavat vedet etelään ja pohjoiseen kaivettuja ojia myöten pois suolta. Vesireitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Historiaa

Lähialueen pikkujärvien muodostumishistoria alkaa viimeisen jääkauden lopussa noin 10 000 vuotta sitten, kun mannerjäätikkö suli ja paikalle jäi Itämeren Yoldia-vaiheen aikainen saaristo, jonka vedenpinnan korkeus sijaitsi nykyisen 145–150 metrin korkeuskäyrällä. Vapautuneiden alueiden morenimaat huuhtoutuivat rannasta mereen ja aallokko jätti mäkien rinteille rantavoiminen paljastamia kalliopintoja. Merenpinta laski nopeasti ja järvet jäivät alueen lähekkäisten kallioisten moreenimäkien välisiin painaumiin, jotka tämän jälkeen alkoivat soistua.
Half Past Never Band

| Half Past Never Band> Tiedot |
| --- | --- |
Tyylilaji:  soul, rap, funk, jazz
Kotipaikka:  Helsinki
Laulukieli:  englanti
Jäsenet:  Leksi, basso   Fatima, laulu   Timo, koskettimet   Hessu, kitara   Allu, rummut, perkussiot   Lari, kitara  
Levy-yhtiö:  Skill Street Entertainment  
Aiheesta muualla
Kotisivut
Infobox OKNimi-testi OK: 
Half Past Never Band on helsinkiläinen, vuonna 2008 perustettu, kuusihenkinen funk/jazz-vaikutteinen hip hop -yhtye. Yhtyeestä käytetään myös lyhennettä HPNB.
Historia

Yhtye aloitti vuonna 2008 alun perin yhden miehen projektina, mutta on nykyään laajentunut kuusihenkiseksi. Yhtyeen muodostavat Fatima Koroma (laulu), Aleksi Mäkinen (basso), Timo Korander (koskettimet), Heikki Räisänen (kitara), Aleksi Kortesoja (rummut, perkussiot) ja Lari Ruotsalainen (kitara). Yhtyeen debyyttialbumi As It Should Be julkaistiin omakustanteena vuonna 2010. Albumi sai yleisesti positiivisen vastaanoton ja se on loppuunmyyty. Yhtyeen ensimmäinen studioalbumi Cubicle Coma julkaistiin Skill Street Entertainmentin kautta 18. toukokuuta 2011. Half Past Never Band esittää soul-, funk- ja hip hop -vaikutteista musiikkia. Half Past Never Band julkaisi keväällä 2012 sekä kolme uutta kappaletta sisältävän EP:n että Cubicle Coma Remixes -nimisen remixalbumin yhtyeen edellisestä albumista. Yhtyeen kolmas pitkäsoitto Fall to Another julkaistiin elokuussa 2013. Yhtye on esiintynyt mm. vuoden 2012 Funky Elephant -festivaaleilla, vuoden 2013 Ämyrockissa Hämeenlinnassa ja Saksan Greifswaldissa kymmeniä vuosia järjestetyillä Nordischer Klang -festivaaleilla toukokuussa 2014 .
Diskografia

As It Should Be (2010)
Cubicle Coma (2011)
Cubicle Coma Remixes (2012)
EP (2012)
Fall to Another (2013)
Aiheesta muualla

Viralliset sivut (Arkistoitu – Internet Archive)
Half Past Never Band Myspacessa (englanniksi)
Half Past Never Band Facebookissa
Haabersti

| Haabersti |
| --- | --- |

 Kaupungin kartta, jossa Haabersti korostettuna.
Kaupunki:  Tallinna
Koordinaatit:  59°24′51″N, 24°38′49″E
Pinta-ala:  18,6 km² km² 
Väkiluku:  43 996 (1.1.2015)
Haabersti on yksi Tallinnan kaupungin kahdeksasta kaupunginosasta. Pinta-alaltaan Haabersti on 18,6 km2
Haabersti jakautuu 12 asuinalueeseen, jotka ovat Astangu, Haabersti, Kakumäe, Mustjõe, Mäeküla, Pikaliiva, Rocca al Mare, Tiskre, Veskimetsa, Vismeistri, Väike-Õismäe ja Õismäe.
Väestö

Asukasluvun kehitys vuosina 2003-2015;
2003: 35 557
2004: 37 187
2005: 38 267
2006: 38 968
2007: 38 956
2008: 39 587
2009: 40 454
2010: 41 051
2011: 41 549
2012: 42 294
2013: 42 839
2014: 43 571
2015: 43 996
Vuoden 2011 väestönlaskennan mukaan Haaberstissa oli 41 694 asukasta, joista 21 915 (52,6 %) oli virolaisia, 16 359 (39,2 %) venäläisiä ja 3 375 (8,1 %) muita kansallisuuksia.
Rocca al Maren ostoskeskus
Saku Suurhall.
Tallinnan eläintarhan sisäänkäynti
Haislat

Haislat (myös Xa'islak'ala) ovat Luoteisrannikon intiaaneja, jotka asuvat Kotonakin alueella Brittiläisen Kolumbian rannikolla Kanadassa. Heidän puhumansa kieli on nimetty haislan kieleksi, vaikka he itse nimittävät kieltään xa'iskalaksi. Nimi haisla on muunnettu haislan kielen sanasta Xa'isla tai Xa'isela, joka tarkoittaa vapaasti käännettynä nuo jotka asuvat joen alajuoksulla. Haislojen naapurikansoina asuvat wuikinuxvit ja heiltsukit.
Kitimatin kylä, haislojen reservaatti on noin 20 minuutin ajomatkan päässä Kitimatin kaupungista Douglasin kanavan päässä.
Haisloja on noin 1700.
Hallinto

Haislojen hallinnollinen keskus on Haisla kansa.selvennä Haislojen toimistot sijaitsevat Kittimaatin kylässä Brittiläisessä Kolumbiassa.
Kulttuuriesineiden palauttaminen

Vuonna 2006 Haislat saivat pitkään jatkuneen kansainvälisen kampanjan jälkeen toteemipaalunsa takaisin Tukholman etnografisesta museosta.
Kieli

Haisla on pohjois-wakashanin kieli, jolla on seitsemänsataa puhujaa. Geologiselta kannalta katsottuna haislan kieli on pohjoisin wakashanin kieliperheen kielistä. Sen läheisin naapurikieli on oowekyala. Haislan kieli liittyy muihin Pohjois-Wakashin kieliin, kwak'walaan, heiltsukin kieleen ja oowekyalan kieleen. Halsan kieli koostuu kahdesta murteesta joita pidetään haislan kielen alkukielinä, kitamaakin ja kitlopen murteista.
Aiheesta muualla

Wikimedia Commonsissa on kuvia tai muita tiedostoja aiheesta .
http://halsa.ca/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Haisla people
Käännös suomeksi
Hapoel Kfar Saba FC

| Hapoel Kfar Saba FC |
| --- | --- |

Koko nimi:  Hapoel Kfar Saba Football Club
Perustettu:  1928
Kaupunki:  Kfar Saba
Kenttä:  Kfar Bara Stadium
– kapasiteetti:  1 000
Sarja:  Liga Leumit
Päävalmentaja:  Ofir Haim
Infobox OKNimi-testi OK: 
Hapoel Kfar Saba Football Club (hepr. ‏מועדון כדורגל הפועל כפר סבא‎) on jalkapalloseura Kfar Saban kaupungista. Seura pelasi kaudella 2018–19 Israelin toiseksi korkeimmalla sarjatasolla Liga Leumitissa, mutta nousee seuraavaksi kaudeksi korkeimmalle sarjatasolle Ligat ha’Aliin. Hapoel Kfar Saba on voittanut Israelin mestaruuden vuonna 1982. Israelin Cupin se on voittanut 1975, 1980 ja 1990.
Göteborgin synagoga

Göteborgin synagoga
Göteborgin synagoga sijaitsee Stora Nygatanilla Göteborgissa Ruotsissa. Sen suunnitteli saksalainen August Krüger ja se rakennettiin vuonna 1855. Kanavan varrella sijaitsevassa synagogassa näkyvät bysanttilaisen ja maurilaisen tyylin vaikutukset, ja siinä on 300 istumapaikkaa.
Hannu Ali-Huokuna

Hannu Ali-Huokuna Kalevan kisoissa 2008
Hannu Ali-Huokuna (s. 10. huhtikuuta 1988) on suomalainen pikajuoksija, joka edustaa Viipurin Urheilijoita. Hän valmentaa itse itseään. Vuoteen 2006 saakka häntä valmensi Irina Korelin ja vuosina 2007–2010 Anne Suoranta.
Ali-Huokuna saavutti vuonna 2008 sadalla metrillä kultaa alle 23-vuotiaiden Pohjoismaiden mestaruuskilpailuissa sekä hopeaa Tampereella järjestetyissä Kalevan kisoissa. Sisäratojen SM-kilpailuissa hän oli kolmas 60 metrin juoksussa. Suomi–Ruotsi-maaottelun sadalla metrillä Ali-Huokuna sijoittui parhaana suomalaisena toiseksi ajalla 10,56, joka on myös hänen henkilökohtainen ennätyksensä kyseisellä matkalla.
Helmikuussa 2010 Ali-Huokuna voitti 60 metrin Suomen-mestaruuden SM-hallikisoissa Turussa. Barcelonan EM-kilpailuissa 2010 hän juoksi avausosuuden Suomen 4 × 100 metrin viestijoukkueessa, joka sijoittui seitsemänneksi suomenennätysajalla 39,29. Hän voitti 200 metrin sisäratojen Suomen-mestaruuden Helsingissä 2011. Saman vuoden Kalevan kisoissa hän sai 200 metrillä pronssia.
Hannu Alasaarela

Hannu Alasaarela (s. 1994 Oulu) on suomalainen pianisti.
Alasaarela aloitti pianonsoiton 8-vuotiaana. Hän pääsi 12-vuotiaana Oulunsalon taidekouluun, jossa opiskeli Kimmo Pihlajamaan ja Jouko Tötterströmin johdolla. Hän kävi sitten Madetojan musiikkilukion ja eteni Sibelius-Akatemiaan opettajinaan Tuija Hakkila ja Ilmo Ranta. Hän on saanut ohjausta myös Hui-Ying Liu-Tawaststjernalta, Erik T. Tawaststjernalta, Liisa Pohjolalta, Matti Raekalliolta ja Niklas Pokilta. Alasaarela voitti Leevi Madetoja -pianokilpailun vuonna 2012, sai finaalipaikan ja erikoispalkinnon Maj Lind -pianokilpailussa 2017 ja eteni kahdeksan parhaan joukkoon Genèven kansainvälisessä pianokilpailussa 2018. Vuonna 2017 hänelle myönnettiin tunnustuspalkinto Tampereen pianokilpailussa.
Alasaarela on esiintynyt erinäisissä suomalaistapahtumissa, Ruotsissa, Baltian maissa, Saksassa ja Sveitsissä. Hän on soittanut Oulu Sinfonian, Helsingin kaupunginorkesterin ja Lappeenrannan kaupunginorkesterin solistina.
Hanna Niemelä

| Hanna Niemelä |
| --- | --- |

Henkilötiedot
Koko nimi:  Hanna Annika Niemelä
Syntynyt: 28. kesäkuuta 1995 (ikä 29)
Salibandyn pelaaja
Pelipaikka:  keskushyökkääjä (left)
Seura:  SS Rankat Ankat
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|         –2015 2015–2021 2021–2022 2022– | Papas SSRA Unihoc BEO SSRA |  |  |
Maajoukkue
|  |  Suomi | 30 (7 + 4 = 11) | 30 (7 + 4 = 11) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 23.10.2023.
| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Hopeaa | Uppsala 2021 |  |  |
|  Hopeaa | Singapore 2023 |  |  |
Hanna Niemelä (s. 28. kesäkuuta 1995) on suomalainen salibandyn pelaaja, joka laukoo vasemmalta ja pelaa keskushyökkääjänä. Hän edustaa F-liigassa pelaavaa SS Rankkoja Ankkoja. Hän pelasi kauden 2021–2022 sveitsiläisseura Unihockey Berner Oberlandissa. Aikaisemmin urallaan Niemelä on pelannut laitahyökkääjänä.